**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Изграждане на фотоволтаична електроцентрала с мощност 100 кW в поземлен имот 32281.137.302“, в землището на с.Игнатица, община Мездра, област Враца, с възложители: И\*\*В\*\*Х\*\* и Н\*\*П\*\*Х\*\*, с.Игнатица, община Мездра, обл. Враца, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП предвижда изграждане на фотоволтаична електрическа централа с мощност 100 кW, само за продажба на електроенергия.

ИП ще се реализира в поземлен имот с идентификатор 32281.137.302, с площ 10200 кв.м., трайното предназначение на територията: урбанизирана, начин на трайно ползване: ниско застрояване (до 10м), в местност „Преслъп“, в землището на с. Игнатица, община Мездра, област Враца.

Електроцентралата ще се изгради в рамките на горепосочения имот, като за целта ще се използва 1.2 дка от терена. Всички дейности ще се извършат в границите на имота. Фотоволтаичните модули ще бъдат монтирани върху готови наземни конструкции с наклон 25 градуса. Конструкцията ща са закрепи към земята посредством пневматично забити пилони с максимална дълбочина 1.5 м, без фундаменти.

Предвижда се изкопите за полагане на кабели, свързващи стринговите инвертори с трансформаторния пост, да са с дълбочина 1 м.

Не се налага изграждане на нова или промяна на съществуващата инфраструктура.

 Имотът е захранен с ток и вода.

При реализацията на обекта не се очаква да се генерират отпадъци и да се формират отпадъчни води.

На площадката на обекта не се очаква да бъдат налични опасни химични вещества.

Предвид гореизложеното, инвестиционното предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение № 2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

Инвестиционното предложение не засяга защитени територии по смисъла на *Закона за защитените територии* (ЗЗТ), **но попада** в границите на защитена зона **BG0001042 "Искърски пролом-Ржана"** за опазване на природните местообитания и на дивата флора и фауна, обявена със Заповед № РД-276/31.03.2021 г. на министъра на околната среда и водите (обн. ДВ, бр. 43/21.05.2021 г.).

 При направената проверка за допустимост съгласно чл. 40, ал. 2 във връзка с чл. 12, ал. 2 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС),* се установи, че предвиденото ИП **е допустимо** спрямо режима на дейности в защитена зона BG0001042 "Искърски пролом-Ржана", определен със заповедта за обявяването й.

 Съгласно разпоредбите на чл. 31 от ЗБР и чл. 2, ал. 1, т. 1 от *Наредбата за ОС*, ИП подлежи на процедура по оценка за съвместимостта му с предмета и целите на опазване на защитените зони. Процедурата по оценка за съвместимостта се извършва чрез процедурата по ОВОС, съгласно чл. 31, ал. 4, във връзка с ал. 1 от *Закона за биологичното разнообразие* (ЗБР, Обн. ДВ, бр. 77/2002 г.).

*Копие от писмото е изпратено до община Мездра и кметство с. Игнатица.*

 /отговорено от РИОСВ-Враца на 11.08.2023 г./